CAMPUS FUTURUS
22.9.2008

Campus Futuruksen vuoden 2008 hankeraha
sosiaalisen median hyödyntämiseen opetuksessa ja opiskelussa

Campus Futurus ilmoittaa haettavaksi hankerahaa uusille pienehköille sosiaalista mediaa opetuksessa ja opiskelussa hyödyntäville kehittämiskohteille. Määrärahan suuruus on 2000 – 5000 euroa / hanke ja raha on käytettävissä vuosien 2008 - 2009 aikana.

Määräraha on tarkoitettu yliopiston henkilökuntaan kuuluville hakijoille:
- opettajien muodostamille tiimeille 
- opiskelijoiden ja opettajien muodostamille tiimeille
- yksittäisille opettajille 

Hankkeiden rahoituspäätöksiä tehtäessä kiinnitetään huomioita erityisesti seuraaviin seikkoihin:
•	hanke toteuttaa Oulun yliopiston strategiaa 2007 – 2009 (http://www.hallinto.oulu.fi/suunnit/raportit/oulun_yliopiston_strategia.pdf) sekä tieto- ja viestintätekniikan koulutus- ja tutkimuskäytön toimintaohjelmaa 2008-2009 (http://www.oulu.fi/hallinto/intra/dokumentit/tvt_toimintaohjelma_2008-2009.pdf)
•	hanke synnyttää innovatiivista ja uuden tyyppistä, sosiaalista mediaa hyödyntävää toimintaa tai toimintamalleja opetukseen ja opiskeluun
•	hankkeesta on hyötyä ja opittavaa yksittäistä laitosta laajemmallekin väelle. Hankkeen tulokset ovat sovellettavissa muille tieteenaloille, alueille tai muihin konteksteihin Oulun yliopistossa. 
•	hankkeella on suunnitelma toiminnan vakiinnuttamisesta ja integroimisesta yliopiston toimintaan hankerahoituksen päätyttyä

Hankeraha ei ole tarkoitettu perustoiminnan rahoittamiseen.

Rahoituksen saaneet hankkeet ovat velvollisia esittelemään hankkeensa tuloksia Campus Futuruksen järjestämässä virtuaaliyliopistoseminaarissa vuonna 2009.

Kehittämishankerahoitusta haetaan lomakkeella (sosmedianhanke-esityslomake_2008.doc). Hakemukset tulee lähettää 31.10.2008 klo 16.15 mennessä Campus Futurukseen Katja Puralle (etunimi.sukunimi@oulu.fi) sähköpostin liitteenä (doc tai rtf) tai sisäisessä postissa (8 OPIN/ TF 201).

Lisätietoja: Campus Futurus, Katja Pura p. 553 4195, etunimi.sukunimi@oulu.fi.